b'\n_START_ARTICLE_\nTine Aamodt\n_START_SECTION_\nOmtale av kunsten\n_START_PARAGRAPH_\nTine Aamodt arbeider med interi\xc3\xb8r som ikke umiddelbart fremtrer som et interi\xc3\xb8r for tilskuerens blikk. Det minner kanskje mer om spor etter interi\xc3\xb8r; et skyggespill, et fors\xc3\xb8k p\xc3\xa5 \xc3\xa5 snu innsiden ut, p\xc3\xa5 \xc3\xa5 vise frem negativet av interi\xc3\xb8rbildet. Utgangspunktet er fotografier av interi\xc3\xb8rer, som er manipulert slik at de blir liggende i grenselandet mellom det konkrete og det abstrakte. Arbeidet blir en illusjon av et rom som bryter med det reelle fysiske rommet slik at det forvirrer oss, og samtidig skaper en bevissthet om det reelle rommets grenser. Uttrykket har referanser til v\xc3\xa5re dagligdagse og kanskje trivielle omgivelser._NEWLINE_Tine Aamodt har ogs\xc3\xa5 sammen med Line L\xc3\xb8kken produsert kunstboken MANUAL. 28 kunstnere er bidragsytere med spesialproduserte verk til denne boken. Arbeidene er alt fra fysiske ting som kan klippes ut og settes sammen, til oppskrifter og beskrivelser av noe som skal lages eller gj\xc3\xb8res._NEWLINE_Aamodt er medlem Norske Billedkunstnere, Unge Kunstneres Samfund og Landsforeningen Norske Malere._NEWLINE_Fra 2016 har Aamodt sittet i styret i Landsforeningen Norske Malere.'